3. การประกอบธุรกิจของแต่ละสายผลิตภัณฑ์

(ก) ธุรกิจปูนซีเมนต์

3.1 (ก) ลักษณะของผลิตภัณฑ์ปูนซีเมนต์

ผลิตภัณฑ์ปูนซีเมนต์ของบริษัท ได้จากการผลิตตามมาตรฐานอุตสาหกรรมของประเทศไทย
สหรัฐอเมริกา และสหราชอาณาจักร แบ่งตามความเหมาะสมในการใช้งานได้ ดังนี้

+----------------------+-----------------------------------------------+
| ผลิตภัณฑ์               | ลักษณะการใช้งาน                                 |
+----------------------+-----------------------------------------------+
| 1. ปูนซีเมนต์ปอร์ตแลนด์   | เป็นปูนซีเมนต์ปอร์ตแลนด์ธรรมดา ผลิตขึ้นตามมาตรฐาน      |
| ประเภท 1 ตราทีพีไอ     | มอก.15-2532 ประเภท 1                          |
|                      | เหมาะสำหรับใช้ในงานก                            |
| (สีแดง)               | ่อสร้างงานคอนกรีตที่ต้องการกำลังอัดสูงและงานคอนกรีตทั่วไป |
|                      | เช่น งานคอนกรีตอาคารเสริมเหล็กทุกชนิด สะพาน ถนน     |
|                      | สนามบิน และผลิตภัณฑ์คอนกรีตอัดแรงประเภทต่าง ๆ        |
+----------------------+-----------------------------------------------+
| 2. ปูนซีเมนต์ปอร์ตแลนด์   | เป็นปูนซีเมนต์ปอร์ตแลนด์ ที่ให้กำลังอัดสูงมากในระยะสั้น     |
| ประเภท 3 ตราทีพีไอ     | (High early strength portland cement)         |
|                      | ผลิตขึ้นตามมาตรฐานอุตสาหกรรม มอก.15-2532ประเภท 3  |
| (สีดำ)                | เหมาะสำหรับใช้งานคอนกรีตที่ต้องการให้รับน้ำหนัก         |
|                      | และถอดแบบได้รวดเร็ว                             |
|                      | ใช้ทำผลิตภัณฑ์คอนกรีตอัดแรงทุกประเภท เช่น เสาเข็ม      |
|                      |                                               |
|                      | แผ่นพื้นคาน เป็นต้น                                |
+----------------------+-----------------------------------------------+
| 3. ปูนซีเมนต์ผสม        | เป็นปูนซีเมนต์ที่ได้จากการผสมหินปูนกับปูนซีเมนต์ปอร์ตแลนด์   |
| ตราทีพีไอ (สีเขียว)      | ผลิตขึ้นตามมาตรฐาน มอก. 80-2517                  |
|                      | สินค้าประเภทนี้เ                                  |
|                      | หมาะสมสำหรับใช้ในงานก่อสร้างที่ไม่ต้องการให้รับน้ำหนักมาก |
|                      | เช่น งานก่อสร้างอาคารธรรมดาที่สูงไม่เกิน 3 ชั้น         |
|                      | ทำกระเบื้อง โอ่ง ซีเมนต์บล็อค ทางเท้า                |
|                      | นอกจากนี้ยังเหมาะสำหรับการทำปูนก่อ และปูนฉาบได้ดี      |
+----------------------+-----------------------------------------------+
| 4. ปูนซีเมนต์ปอร์ตแลนด์   | เป็นปูนซีเมนต์ปอร์ตแลนด์ที่มีความต้านทานต่อซัลเฟตปานกลาง  |
| ประเภท 5 (สีฟ้า)       | (Moderate sulphate resistance cement)         |
|                      | ผลิตขึ้นตามมาตรฐานอุตสาหกรรมมอก.849-2532          |
|                      | และมาตรฐานอเมริกัน ASTM C595-85                 |
|                      | เหมาะสำหรับงานโ                                |
|                      | ครงสร้างที่อยู่ใกล้ทะเลหรือโครงสร้างที่อยู่ในบริเวณที่มีดินเค็ม |
|                      | เช่น งานก่อสร้างท่าเรือ, สะพานปลา ฯลฯ              |
+----------------------+-----------------------------------------------+
| 5. ปูนสำเร็จรูป ตราทีพีไอ | ASTM C-10                                     |
| (Dry Mortar)         | เป็นปูนสำเร็จรูปที่ได้จากการผสมปูนซีเมนต์ปอร์ตแลนด์ประเภท |
|                      | 1 ตามมาตรฐานมอก. และหินบดละเอียด (Limestone     |
|                      | crush fine)                                   |
|                      | ซึ่งมีควา                                        |
|                      | มละเอียดและยึดเกาะได้ดีกว่าทรายและเติมสารเคมีชนิดพิเศษ |
|                      | (Chemical additives)                          |
|                      | ที่เพิ่มประสิทธิภาพการทำงานในลักษณะต่าง ๆ             |
|                      | ตามการใช้งานของปูนสำเร็จรูปแต่ละเกรด               |
|                      | ปูนสำเร็จรูปทีพีไอที่ผลิตออกจำหน่ายมีเกรดต่าง ๆ ดังนี้      |
|                      |                                               |
|                      | 1) ปูนฉาบละเอียดสำเร็จรูป TPI M-100               |
|                      |                                               |
|                      | 2) ปูนฉาบผิวคอนกรีต TPI M-100C                   |
|                      |                                               |
|                      | 3) ปูนสำเร็จรูปเขียว TPI M-199                    |
|                      |                                               |
|                      | 4) ปูนฉาบหยาบสำเร็จรูป TPI M-200                 |
|                      |                                               |
|                      | 5) ปูนก่อสำเร็จรูป TPI M-300                      |
|                      |                                               |
|                      | 6) ปูนเทปรับระดับสำเร็จรูป TPI M-400               |
|                      |                                               |
|                      | 7) ปูนกาวติดกระเบื้อง TPI M-500                   |
|                      |                                               |
|                      | 8) ปูนซ่อมเอนกประสงค์ TPI M-600                  |
+----------------------+-----------------------------------------------+

3.2 (ก) การตลาดและภาวะการแข่งขันในธุรกิจปูนซีเมนต์

  กลยุทธ์การแข่งขัน ประกอบด้วย

  - กลยุทธ์ด้านราคา

ในปี 2543 อุตสาหกรรมปูนซีเมนต์ยังคงได้รับผลกระทบจากภาวะเศรษฐกิจตกต่ำอย่างต่อเนื่องจากปี
2542 ส่งผลให้ปริมาณความต้องการใช้ปูนซีเมนต์ของประเทศไม่เพิ่มขึ้นตามที่คาดการณ์ไว้
แม้ว่าผู้ผลิตปูนซีเมนต์ทุกรายจะได้ปรับราคาปูนซีเมนต์ให้สูงขึ้นตามต้นทุนการผลิตที่เพิ่มขึ้น
แต่ในทางปฏิบัติผู้ผลิตทุกรายยังคงยืนราคาเดิมไว้ (ราคาก่อนปรับราคาแต่ละครั้ง)
ให้แก่ลูกค้าในช่วงระยะเวลาหนึ่ง เพื่อให้ลูกค้ามีการสั่งปูนซีเมนต์เข้ามา Stock เอาไว้
นอกจากนี้ยังมีการให้ส่วนลดเพิ่มเติมใกล้เคียงกับราคาที่มีการปรับเพิ่มขึ้นแก่ลูกค้า
เพื่อให้ลูกค้าสามารถเฉลี่ยต้นทุน
ในบางกรณีมีการให้ส่วนลดเพิ่มเพื่อกระตุ้นและเร่งยอดจำหน่ายให้แก่ลูกค้าในช่วงที่ยอดสั่งซื้อปูนซีเมนต์ลดลง
เช่นการให้ส่วนลดเงินสดต่างหากจากส่วนลดตามปกติ

- กลยุทธ์ด้านบริการ

เป็นกลยุทธ์ที่ผู้ผลิตปูนซีเมนต์ทุกรายให้ความสำคัญ เนื่องจากการได้รับบริการที่ดีจากผู้ผลิตปูนซีเมนต์
จะทำให้ลูกค้ามีความประทับใจ ส่งผลให้ลูกค้าสั่งซื้อปูนซีเมนต์จากผู้ผลิตนั้น ๆ
อย่างสม่ำเสมอและต่อเนื่อง
ซึ่งกลยุทธ์ด้านบริการยังคงเน้นการอำนวยความสะดวกให้แก่ลูกค้าในเรื่องต่าง ๆ
ได้แก่การบริการจัดส่งปูนซีเมนต์ที่มีประสิทธิภาพ
การกระจายจุดจ่ายปูนซีเมนต์เข้าไปในพื้นที่ที่มีความต้องการใช้ปูนซีเมนต์
การคิดค่าใช้จ่ายในการให้บริการจัดส่งปูนซีเมนต์
หรือคิดค่าเก็บรักษาและบริหารคลังสินค้าแก่ลูกค้าในราคาที่ต่ำ เป็นต้น

- กลยุทธ์ด้านการส่งเสริมการขาย

เป็นกลยุทธ์ที่สำคัญในการกระตุ้นยอดขายปูนซีเมนต์
โดยเฉพาะในภาวะที่ตลาดปูนซีเมนต์อยู่ในลักษณะทรงตัวการขยายตลาดเป็นไปได้ยาก ดังนั้นในปี
2543 ผู้ผลิตจึงเริ่มหันกลับมาใช้กลยุทธ์การส่งเสริมการขาย
ที่ยังคงเน้นที่การให้ประโยชน์เพิ่มเติมแก่ตัวแทนจำหน่าย นอกเหนือจากส่วนลดราคา เช่น
การสะสมยอดซื้อปูนซีเมนต์เพื่อรับรางวัล หรือตั้งเป้ายอดขายโดยให้รางวัลเป็นบริการท่องเที่ยว
กลยุทธ์ดังกล่าวมักจะทำในช่วงที่ความต้องการปูนซีเมนต์ในตลาดลดลง เช่นในช่วงฤดูฝน
หรือช่วงต้นปีงบประมาณแผ่นดิน มักจะอยู่ในช่วง 6 เดือนหลังของแต่ละปี
นอกจากนี้การส่งเสริมการขายยังช่วยกระตุ้นให้ผู้บริโภคคนสุดท้ายสามารถตัดสินใจเลือกซื้อปูนซีเมนต์ตราใดตราหนึ่งแทนอีกตราหนึ่งได้
เนื่องจากมีแรงจูงใจจากรายการส่งเสริมการขาย เช่น การแจกคูปอง
สำหรับสะสมไว้แลกของรางวัล หรือมีการแจกแถมเมื่อซื้อปูนซีเมนต์จากตัวแทนจำหน่าย
หรือร้านค้าช่วงในปริมาณที่กำหนด

  ลักษณะลูกค้า ในธุรกิจปูนซีเมนต์สามารถแบ่งออกเป็น 2 กลุ่มใหญ่ ได้ดังนี้

1) ตัวแทนจำหน่ายจดทะเบียน (Agent)
เป็นผู้แทนจำหน่ายผลิตภัณฑ์ทุกประเภทซึ่งบางส่วนอาจจะเป็นผู้ใช้งาน (User) ด้วย

2) ผู้ใช้งาน (User) เป็นผู้ใช้งานผลิตภัณฑ์ต่าง ๆ ในการผลิตเป็นสินค้าสำเร็จรูป
หรือผลิตภัณฑ์เกี่ยวเนื่อง แบ่งเป็น

- โรงงานผลิตภัณฑ์คอนกรีต เป็นผู้ผลิตผลิตภัณฑ์คอนกรีตประเภทต่าง ๆ เช่น คอนกรีตผสมเสร็จ
แผ่นพื้นสำเร็จรูป เสาเข็ม เสาไฟฟ้า ท่อ อิฐบล็อค ฯลฯ
ผลิตภัณฑ์ปูนซีเมนต์ที่ใช้มักจะเป็นปูนซีเมนต์ปอร์ตแลนด์ประเภท 1 และ 3 เป็นหลัก

- ผู้รับเหมาก่อสร้าง เป็นผู้ใช้ผลิตภัณฑ์ปูนซีเมนต์ไปในการก่อสร้างต่าง ๆ เช่น อาคารพักอาศัย
อาคารที่ทำการ โรงงาน ท่าเรือ ท่าอากาศยาน ฯลฯ
ผลิตภัณฑ์ปูนซีเมนต์ที่ใช้มักจะเป็นปูนซีเมนต์ปอร์ตแลนด์ประเภท 1 และ 5 รวมทั้งปูนซีเมนต์ผสม
และปูนสำเร็จรูป

อนึ่ง บริษัทได้รักษาความสัมพันธ์ที่ดีกับลูกค้ามาตลอดเวลาที่ดำเนินธุรกิจ โดยลูกค้ารายใหญ่ 10
รายแรก มียอดสั่งซื้อจากบริษัทรวมกันประมาณร้อยละ 25 ของยอดขายรวม

  กลุ่มลูกค้าเป้าหมาย ในธุรกิจปูนซีเมนต์ประกอบด้วย

1) ร้านค้าวัสดุก่อสร้าง
จะต้องเป็นร้านค้าวัสดุก่อสร้างที่มีศักยภาพในการผลักดันปูนซีเมนต์ของบริษัทเข้าสู่ตลาดซึ่งจะพัฒนาเป็นตัวแทนจำหน่ายผลิตภัณฑ์ปูนซีเมนต์ของบริษัทต่อไปในอนาคต

2) กลุ่มผู้ใช้งานปูนซีเมนต์และคอนกรีต จะเป็นผู้ใช้ผลิตภัณฑ์ปูนซีเมนต์ของบริษัทในงานประเภทต่าง
ๆ ไม่ว่าจะเป็นการผลิตผลิตภัณฑ์คอนกรีตและการก่อสร้าง

การจำหน่ายและช่องทางการจำหน่ายในธุรกิจปูนซีเมนต์แบ่งเป็น 2 ช่องทาง ดังนี้

1) ผ่านตัวแทนจำหน่าย ซึ่งมีอยู่ประมาณ 800 ราย คิดเป็นสัดส่วนร้อยละ 70 ของยอดขาย
ทั้งนี้ตัวแทนจำหน่ายแบ่งออกเป็น 3 ขนาด คือ ขนาดใหญ่ ขนาดกลาง
และขนาดเล็กโดยมีสัดส่วนร้อยละ 25 : 40 : 35 ตามลำดับ

2) ขายตรงให้กับ User คิดเป็นสัดส่วนร้อยละ 30 ของยอดขาย

ทั้งนี้บริษัทมีสัดส่วนการจำหน่ายในประเทศต่อการส่งออกประมาณ 70 : 30 ตามลำดับ
โดยส่งออกไปยังกลุ่มประเทศแอฟริกาตะวันตก เอเชีย ยุโรป และ อเมริกา

ภาวะอุตสาหกรรมและสภาพการแข่งขันในธุรกิจปูนซีเมนต์ เป็นดังนี้

ในปี 2543 อุตสาหกรรมปูนซีเมนต์ยังคงได้รับผลกระทบจากภาวะเศรษฐกิจตกต่ำอย่างต่อเนื่องจากปี
2542 ส่งผลให้ปริมาณความต้องการใช้ปูนซีเมนต์ยังทรงตัว ในขณะที่การแข่งขันเพิ่มสูงขึ้น
ดังนั้นแม้จะมีการปรับราคาปูนซีเมนต์สูงขึ้น แต่ในทางปฏิบัติผู้ผลิตยังคงยืนราคาเดิม
อีกทั้งมีการให้ส่วนลดเพิ่มเติมจากส่วนลดปกติ
ดังนั้นผู้ผลิตทุกรายจึงให้ความสำคัญกับกลยุทธ์ด้านบริการ
โดยเฉพาะการอำนวยความสะดวกให้แก่ลูกค้า
ด้วยบริการจัดส่งปูนที่มีประสิทธิภาพในราคาที่ค่อนข้างต่ำ
อีกทั้งการกระจายจุดจ่ายปูนไปในพื้นที่ที่มีความต้องการใช้ปูนซีเมนต์จำนวนมาก

ภาวะอุปทานปูนซีเมนต์ยังคงมากกว่าอุปสงค์ในประเทศ
ดังจะเห็นได้จากความต้องการใช้ปูนซีเมนต์ในประเทศในปี 2543 รวมประมาณ 19 ล้านตัน
ขณะที่กำลังการผลิตอยู่ที่ระดับ 50 ล้านตัน
ทำให้ผู้ผลิตต้องเร่งส่งออกเพื่อทดแทนตลาดภายในประเทศ โดยในปี 2543 นี้
ประเทศไทยยังคงส่งออกปูนซีเมนต์มากที่สุดเมื่อเทียบกับประเทศเพื่อนบ้านที่อยู่ในกลุ่มอาเซียน
โดยส่งออกถึง 15 ล้านตัน อย่างไรก็ตาม จำนวนดังกล่าวคิดเป็นอัตราลดลงร้อยละ 6
เมื่อเทียบกับการส่งออกจำนวน 16 ล้านตัน ในปี 2542
เนื่องจากภาวะการแข่งขันในตลาดส่งออกมีสูงขึ้น

แนวโน้มภาวะอุตสาหกรรมและสภาพการแข่งขันในปี 2544
คาดการณ์ว่าตลาดปูนซีเมนต์ในประเทศจะเติบโตอย่างน้อยร้อยละ 3
ตามภาวะการกระเตื้องขึ้นของเศรษฐกิจโดยรวม
ซึ่งคาดว่าจะมีปริมาณความต้องการใช้ปูนซีเมนต์ประมาณ 20 ล้านตัน
เป็นเหตุให้ผู้ผลิตยังคงเน้นตลาดส่งออกเช่นเดียวกับปีที่ผ่านมา
ขณะที่การพัฒนาเทคโนโลยีการผลิตของอุตสาหกรรมปูนซีเมนต์จะเน้นด้านการป้องกันและรักษาสภาพแวดล้อมมากขึ้น

  ปัจจุบันมีผู้ผลิตในอุตสาหกรรมปูนซีเมนต์ 8 ราย ประกอบด้วย

+---------------------------------------+------------------------------+
| รายชื่อ                                 | กำลังการผลิต (ล้านตันต่อปี)        |
+---------------------------------------+------------------------------+
| 1. บริษัท ปูนซีเมนต์ไทย จำกัด (มหาชน)       | 20.40                        |
|                                       |                              |
| 2. บริษัท ปูนซีเมนต์นครหลวง จำกัด (มหาชน)   | 12.30                        |
|                                       |                              |
| 3. บริษัท ทีพีไอ โพลีน จำกัด (มหาชน)        | 8.58                         |
|                                       |                              |
| 4. บริษัท ปูนซีเมนต์เอเชีย จำกัด (มหาชน)     | 5.00                         |
|                                       |                              |
| 5. บริษัท ชลประทานซีเมนต์ จำกัด (มหาชน)    | 1.60                         |
|                                       |                              |
| 6. บริษัท สระบุรีซีเมนต์ จำกัด               | 0.40                         |
|                                       |                              |
| 7. บริษัท สามัคคีซีเมนต์ จำกัด               | 0.10                         |
|                                       |                              |
| 8. บริษัท ไทยสถาปนาซีเมนต์ จำกัด           | 0.15                         |
+---------------------------------------+------------------------------+

3.3 (ก) การผลิตเพื่อจำหน่ายปูนซีเมนต์

บริษัทมีโรงงานผลิตปูนซีเมนต์จำนวน 3 โรง ตั้งอยู่เลขที่ 151/1 หมู่ที่ 5 ถนนมิตรภาพ
ตำบลทับกวาง อำเภอแก่งคอย จังหวัดสระบุรี 18260 โทรศัพท์ (036) 357400-8, 341831-5
โทรสาร (036) 244549
นโยบายการผลิตแต่ละปีของบริษัทขึ้นอยู่กับการประมาณการยอดขายและตารางการซ่อมบำรุงเครื่องจักร

ช่วงระยะ 3 ปีที่ผ่านมา กำลังการผลิตรวม ปริมาณการผลิต
และอัตราการใช้กำลังการผลิตปูนซีเมนต์ของบริษัท มีดังนี้

  ----------------------------- -------------- ------------- -------------
  การผลิต                        2541           2542          2543

  กำลังการผลิตเต็มที่ (ตัน)           8,577,500      8,577,500     8,577,500

  ปริมาณการผลิตจริง (ตัน)           4,194,737      4,998,135     5,068,701

  อัตราการใช้กำลังการผลิต (%)       48.90          58.27         59.09
  ----------------------------- -------------- ------------- -------------

การจัดหาวัตถุดิบสำคัญที่ใช้ในการผลิตปูนซีเมนต์ของบริษัทแบ่งออกเป็น 7 ประเภท
มีรายละเอียดดังนี้

  -------------- ---------------------------- -------------- ----------------- ------------
  วัตถุดิบ          แหล่งที่มา                      จำนวนผู้จำหน่าย   สัดส่วนการซื้อวัตถุดิบ   

                                              (ราย)          ในประเทศ (%)      ต่างประเทศ
                                                                               (%)

  1. หินปูน        จากเหมืองหินปูนที่ได้รับประทานบัตร   -              -                 -

  2. หินดินดาน     สั่งซื้อจากผู้ผลิตภายในประเทศ       3              100               

  แร่เหล็ก         สั่งซื้อจากผู้ผลิตภายในประเทศ       1              100               -

  ยิปซัม           สั่งซื้อจากผู้ผลิตภายในประเทศ       2              100               -

  3. น้ำมันเตา     สั่งซื้อจากผู้ผลิตภายในประเทศ       3              100               -

  4. ถ่านหิน       นำเข้าจากประเทศอินโดนีเซีย       2              12                88

  5. ถ่านโค้ก      นำเข้าจากประเทศสหรัฐอเมริกา     -              -                 -

  6. ยิปซัมเทียม    สั่งซื้อจากผู้ผลิตภายในประเทศ       1              100               -

  7.             สั่งซื้อจากผู้ผลิตภายในประเทศ       1              100               -
  ศิลาแลงเกรดสูง                                                                 
  -------------- ---------------------------- -------------- ----------------- ------------

ด้านการใช้วัสดุทดแทนนั้น แร่เหล็กสามารถใช้วัสดุอื่นทดแทนได้บางส่วน เช่นศิลาแลงเกรดสูง
สำหรับเชื้อเพลิงสามารถใช้ทดแทนกันได้ระหว่างถ่านหินและน้ำมันเตา
ส่วนยิปซัมเทียมสามารถนำมาใช้ร่วมกับยิปซัมได้
แม้ว่าบริษัทจะสั่งซื้อวัตถุดิบเพื่อผลิตปูนซีเมนต์จากผู้จำหน่ายวัตถุดิบน้อยราย
แต่บริษัทก็ไม่ได้พึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 ของยอดซื้อรวมที่ผ่านมา
เป็นเวลา 3 ปีติดต่อกัน หรือมีข้อผูกพันว่าจะซื้อวัตถุดิบเกินกว่าร้อยละ 30 ของยอดซื้อรวมในอนาคต

นอกจากนี้ บริษัทยังไม่มีแผนการเปลี่ยนแปลงเทคโนโลยีที่ใช้ในการผลิตปูนซีเมนต์
เนื่องจากการผลิตปูนซีเมนต์ของบริษัท ได้ใช้กรรมวิธีการผลิตแบบเผาแห้ง
โดยเทคโนโลยีการผลิตที่ดีเยี่ยมและทันสมัยสูงสุด จากประเทศสหพันธ์สาธารณรัฐเยอรมัน ของบริษัท
กรุ๊ป โพลิซิอุส จำกัด (Krupp Polysius AG) ดังนั้นวงจรชีวิตทางเทคโนโลยีจึงยาวนานมาก
อีกทั้งในปัจจุบันไม่มีความเป็นไปได้ที่เทคโนโลยีที่ใช้ในการผลิตอยู่นี้
จะถูกทดแทนด้วยเทคโนโลยีที่มีประสิทธิภาพกว่า
บริษัทเชื่อมั่นว่าด้วยความเพียงพอของเครื่องจักรและบุคคลากรในการผลิตที่มีอยู่นั้น
มีประสิทธิภาพสูงสามารถแข่งขันกับผู้ผลิตรายอื่น ๆ ได้
อีกทั้งบริษัทยังเชื่อมั่นว่าจะไม่มีปัญหาการจัดหาวัตถุดิบเพื่อใช้ในการผลิตแต่อย่างใด

ผลกระทบต่อสิ่งแวดล้อมในการผลิตปูนซีเมนต์

ด้วยการบริหารสิ่งแวดล้อมตามมาตรฐาน ISO 14001 จากสถาบันรับรองมาตรฐานไอเอสโอ AJA
EQS ประเทศอังกฤษ อันประกอบด้วย นโยบายด้านสิ่งแวดล้อม
วัตถุประสงค์และเป้าหมายด้านสิ่งแวดล้อมนั้น
บริษัทได้ปรับปรุงค่าเป้าหมายให้ดีกว่าค่ามาตรฐานที่กฎหมายกำหนด
โดยจัดทำเป็นแผนตรวจวัดและติดตามผลด้านสิ่งแวดล้อมประจำปี เกี่ยวกับคุณภาพอากาศ
ความดังเสียง คุณภาพน้ำ ความสั่นสะเทือน ความร้อน และ EP down time การทำ
Corrective and Preventive Action จะใช้วิธีปฏิบัติง่ายๆ
เพื่อป้องกันไม่ให้ส่งผลกระทบต่อสิ่งแวดล้อมที่แหล่งกำเนิด อาทิเช่น Sand trap or Sand
filter ช่วยในการดักฝุ่นถ่านหินไม่ให้ปนเปื้อนลงในรางระบายน้ำ Neutralization
สำหรับบำบัดน้ำทิ้งจากห้องปฏิบัติการทางเคมี บ่อพักหรือบ่อตกตะกอนสำหรับบำบัดน้ำทิ้งเบื้องต้น
การทำขอบล้อมรอบกองวัตถุดิบเพื่อป้องกันไม่ให้วัตถุดิบปนไปกับน้ำ และท้ายสุดคือ Continual
Improvement ทำการสำรวจประเด็นปัญหาด้านสิ่งแวดล้อม (Environmental Aspects)
เป็นประจำทุก 6 เดือน และนำเสนอที่ประชุม (Management Review Meeting)
เพื่อเปลี่ยนแปลงวัตถุประสงค์และเป้าหมายสิ่งแวดล้อม

ในระยะเวลา 3 ปีที่ผ่านมา บริษัทได้ปฏิบัติตามหลักการบริหารสิ่งแวดล้อมอย่างเคร่งครัด
ไม่ว่าจะเป็นการลดมลพิษที่แหล่งกำเนิด การใช้ถ่านหินบิทูมินัสที่มีปริมาณซัลเฟอร์ต่ำ
มีการตรวจสอบประสิทธิภาพการทำงานของเครื่องกำจัดฝุ่นละอองแบบไฟฟ้าสถิตย์
(Electrostatic precipitator) ทุกหน่วยผลิต ซึ่งมีประสิทธิภาพสูงกว่าร้อยละ 99
และเครื่องดักอากาศแบบถุงกรอง (Bag filter) ซึ่งมีประสิทธิภาพสูงกว่า ร้อยละ 90
ในบริเวณจุดรับและขนถ่ายวัตถุดิบ และบริเวณไซโล มีการติดตามตรวจสอบคุณภาพอากาศ คุณภาพน้ำ
เสียงและแรงสั่นสะเทือน ผลการตรวจวิเคราะห์คุณภาพสิ่งแวดล้อมมีค่าอยู่ในเกณฑ์มาตรฐาน
โดยบริษัทได้จัดทำเป็นรายงานสรุปทุก 6 เดือน
พร้อมนำเสนอต่อสำนักงานนโยบายและแผนสิ่งแวดล้อม (สผ.) กรมโรงงานอุตสาหกรรม (กรอ.)
ทรัพยากรธรณีและสำนักงานอุตสาหกรรมจังหวัดสระบุรี
สำหรับในส่วนของสภาพแวดล้อมและความปลอดภัยของพนักงาน
บริษัทมีโปรแกรมการตรวจประเมินภาวะแวดล้อมในที่ทำงาน
มีการบันทึกสถิติอุบัติเหตุและการซ้อมแผนฉุกเฉินเป็นประจำ
อีกทั้งบริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด

ผลการตรวจวัดคุณภาพสิ่งแวดล้อมปี 2543 ในการผลิตปูนซีเมนต์ของบริษัท เป็นดังนี้

  คุณภาพอากาศในบรรยากาศ

+--------------------------------------+-------------------------------+
| สถานีตรวจวัด                           | TSP (mg/m³)                   |
+--------------------------------------+-------------------------------+
| หมู่บ้านซับบอน                           | 0.03 - 0.19                   |
|                                      |                               |
| รร.บ้านซับบอน                          | 0.04 -0.27                    |
|                                      |                               |
| หมู่บ้านหินลับ                            | 0.04 - 0.21                   |
|                                      |                               |
| หมู่บ้านโสกแถว                          | 0.04 - 0.06                   |
|                                      |                               |
| หมู่บ้านผาเสด็จ                          | 0.04 - 0.09                   |
|                                      |                               |
| หมู่บ้านคุ้งเขา                           | 0.10                          |
|                                      |                               |
| หมู่บ้านเขาไม้เกวียน                      | 0.04 - 0.10                   |
+--------------------------------------+-------------------------------+
| ค่ามาตรฐาน ¹⁾                         | 0.33                          |
+--------------------------------------+-------------------------------+

  หมายเหตุ 1) ค่ามาตรฐานกรมควบคุมมลพิษ กระทรวงวิทยาศาสตร์ เทคโนโลยีและสิ่งแวดล้อม

  คุณภาพน้ำผิวดิน

+--------------+-------+--------+----------+-----------+-------------+
| พารามิเตอร์    | pH    | DO     | BOD      | TDS       | Coliform    |
|              |       | (mg/l) | (mg/l)   | (mg/l)    | Bacteria    |
| สถานีตรวจวัด   |       |        |          |           |             |
|              |       |        |          |           | (MPN/100ml) |
+--------------+-------+--------+----------+-----------+-------------+
| ข้างวัดซับบอน   | 7     | 7.25 - | 0.40 -   | 692.00 -  | 28.00 -     |
|              | .62 - | 8.10   | 1.40     | 702.00    | 210.00      |
|              | 7.93  |        |          |           |             |
+--------------+-------+--------+----------+-----------+-------------+
| ฝั่งต          | 7     | 7.90 - | 0.50 -   | 712.00 -  | < 2.20 -    |
| รงข้ามวัดซับบอน | .03 - | 8.20   | 0.70     | 716.00    | 210.00      |
|              | 7.89  |        |          |           |             |
+--------------+-------+--------+----------+-----------+-------------+
| ค่ามาตรฐาน ²⁾ | 5 - 9 | > 4    | < 2      | -         | < 20,000    |
+--------------+-------+--------+----------+-----------+-------------+

  หมายเหตุ 2) ค่ามาตรฐานคุณภาพน้ำในแหล่งน้ำผิวดินประเภทที่ 3
  ประกาศคณะกรรมการสิ่งแวดล้อม ฉบับที่ 8 (พ.ศ. 2537)

คุณภาพน้ำทิ้งจากโครงการ

+------------+---------+----------+---------+----------+-------------+
| พารามิเตอร์  | pH      | BOD      | COD     | Oil &    | SS          |
|            |         | (mg/l)   | (mg/l)  | Grease   |             |
| สถานีตรวจวัด |         |          |         |          |             |
+------------+---------+----------+---------+----------+-------------+
| โรงปูนที่ 1,2 | 8.50    | 1.10     | 23.52   | 0.10     | -           |
+------------+---------+----------+---------+----------+-------------+
| โรงปูนที่ 3   | 7.50 -  | 1.10 -   | 22.00 - | 0.10 -   | 0.80 - 5.00 |
|            | 8.50    | 6.20     | 23.52   | 0.40     |             |
+------------+---------+----------+---------+----------+-------------+
| ค่ามาตรฐาน  | 5.50 –  | ≤ 20.00  | ≤       | ≤ 5.00   | ≤ 50.00     |
| ³⁾         | 9.00    |          | 120.00  |          |             |
+------------+---------+----------+---------+----------+-------------+

  หมายเหตุ 3) ค่ามาตรฐานน้ำทิ้งอุตสาหกรรมตามประกาศ กรมโรงงานอุตสาหกรรม
  กระทรวงอุตสาหกรรม

(ข) ธุรกิจเม็ดพลาสติก LDPE/ EVA

3.1 (ข) ลักษณะของผลิตภัณฑ์เม็ดพลาสติก LDPE/ EVA

ผลิตภัณฑ์เม็ดพลาสติก Low Density Polyethylene (LDPE) ของบริษัท
ภายใต้ชื่อทางการค้าว่า “POLENE” หรือ “โพลีน”
เป็นเม็ดพลาสติกโพลิเอทธิลีนชนิดที่มีความหนาแน่นต่ำ มีความทนทานต่อสารเคมีที่เป็นกรดและด่าง
สามารถนำไปแปรรูปได้ง่าย เป็นฉนวนได้ และไม่มีสารพิษที่เป็นอันตรายต่อร่างกายมนุษย์
รวมถึงมีความสามารถในการรับแรงกระแทกและมีความยืดหยุ่นได้ดี
โดยแบ่งลักษณะของผลิตภัณฑ์ออกเป็น 2 กลุ่ม คือ

1. LDPE Homopolymer เหมาะสำหรับงานขึ้นรูปชนิดต่าง ๆ ได้แก่

1) งานแผ่นฟิล์ม ได้แก่ ถุงพลาสติกชนิดต่าง ๆ เช่นขนาดเล็กที่ใช้บรรจุสินค้าทั่วไป (ถุงตลาด),
ถุงพิมพ์ลาย, ถุงใส่เสื้อผ้า รวมถึงถุงขนาดใหญ่ที่ต้องการการแบกรับน้ำหนักมาก ๆ เช่น
ถุงอุตสาหกรรม, ถุงน้ำแข็ง, ถุงบรรจุอาหารแช่เย็น และถุงช้อปปิ้ง
ตลอดจนแผ่นฟิล์มที่ใช้ทำวัสดุกันกระแทก (Air bubble sheet)
แผ่นฟิล์มใช้หดรัดสินค้าประเภทต่าง ๆ เช่น ฟิล์มรัดกล่อง, ขวดน้ำอัดลม แผ่นฟิล์มรัดสินค้าบนพาเลท
เพื่อความสะดวกในการขนส่ง และแผ่นฟิล์มที่มีขนาดใหญ่มาก ๆ ที่นำไปใช้ในงานเพื่อการเกษตร
เช่น ฟิล์มรองพื้นปูบ่อน้ำเพื่อการกักเก็บน้ำ, ฟิล์มสำหรับเรือนเพาะชำ (Green house)

2) งานเป่าเข้าแบบ ได้แก่ การเป่าทำขวดต่าง ๆ เช่น ขวดน้ำเกลือ, ขวดยาหยอดตา,
ขวดน้ำดื่มและงานเป่าเพื่อทำกระป๋องและกล่อง

3) งานฉีดเข้าแบบ ได้แก่ ฝาจุกขวดน้ำ, ฝาขวดน้ำมันพืช และฝาขวดต่าง ๆ
เครื่องใช้ในบ้านได้แก่ ตะกร้า และภาชนะบรรจุอาหาร
รวมทั้งของเด็กเล่นที่ต้องการลักษณะชิ้นงานที่นิ่ม เป็นต้น

4) งานแผ่นเคลือบหรือแผ่นประกบ ได้แก่ งานเคลือบบนผิวฟิล์ม, บนผิวแผ่นกระดาษ
และบนผิวแผ่นอลูมิเนียมฟอยล์ เช่น ซองบรรจุอาหารแห้ง, ซองยาสระผม เป็นต้น

5) งานเคลือบผิวโลหะ ได้แก่ การเคลือบลวดเอนกประสงค์ เช่น ตะแกรงวางสินค้า,
ชั้นวางของ, ตระกร้า และรถจักรยาน

6) งานรีดหุ้มท่อร้อยสายไฟ เช่น สายเคเบิ้ล, สายโทรศัพท์, สายไฟฟ้า เป็นต้น

บริษัทมีสัดส่วนการจำหน่ายเม็ดพลาสติก LDPE Homopolymer ให้แก่กลุ่มลูกค้าสำหรับงานขึ้นรูปต่าง
ๆ ดังต่อไปนี้

1) งานแผ่นฟิล์ม (Blow Film) มีสัดส่วนประมาณร้อยละ 74 ของลูกค้าทั้งหมด

2) งานเคลือบฟิล์ม (Lamination) มีสัดส่วนประมาณร้อยละ 16 ของลูกค้าทั้งหมด

3) งานฉีดเข้าแบบ (Injection Molding) มีสัดส่วนประมาณร้อยละ 6 ของลูกค้าทั้งหมด

4) งานอื่น ๆ ในส่วนที่เหลือมีสัดส่วนประมาณร้อยละ 4 ของลูกค้าทั้งหมด

2. LDPE Copolymer ซึ่งเป็นเม็ดพลาสติกสังเคราะห์ที่ผลิตจาก Ethylene และ Vinyl
Acetate (VA) มีหลายเกรดขึ้นกับปริมาณ VA และน้ำหนักโมเลกุล มีความยืดหยุ่นและโค้งงอได้ดี
มีน้ำหนักเบา ขึ้นรูปได้ง่าย มีความคงทนต่ออุณหภูมิและสภาพแวดล้อมได้ดี ให้สีสดใส
สามารถใช้ประโยชน์ได้แทนพีวีซีและยาง จึงมีความเหมาะสำหรับการนำไปขึ้นรูปผลิตภัณฑ์ต่าง ๆ
ได้แก่ พื้นรองเท้า ทั้งรองเท้ากีฬาและรองเท้าแตะ วัสดุดูดซับเสียง, หญ้าเทียม, พรมปูพื้น,
ของเด็กเล่น และงานฟิล์มที่ต้องการความเหนียว ยืดหยุ่นสูง เช่น ถุงอาหารแช่แข็ง
รวมทั้งงานฉีดเข้าแบบ ได้แก่ แหวนรองเลนซ์ ทั้งนี้ EVA ยังสามารถนำไปใช้ในงานกาว HOT
MELT เช่น กาวสำหรับงานบรรจุภัณฑ์, งานไม้อัด เป็นต้น

 บริษัทมีสัดส่วนการจำหน่ายเม็ดพลาสติก EVA ให้แก่กลุ่มลูกค้าสำหรับงานขึ้นรูป ต่าง ๆ ดังนี้

1) งานพื้นรองเท้ากีฬา มีสัดส่วนประมาณร้อยละ 34 ของลูกค้าทั้งหมด

2) งานพื้นรองเท้าแตะ รองเท้าแฟชั่น มีสัดส่วนประมาณร้อยละ 65 ของลูกค้าทั้งหมด

3) งานอื่น ๆ ในส่วนที่เหลือมีสัดส่วนประมาณร้อยละ 1 ของลูกค้าทั้งหมด

3.2 (ข) การตลาดและภาวะการแข่งขันในธุรกิจเม็ดพลาสติก LDPE/ EVA

จากภาวะเศรษฐกิจในประเทศที่เริ่มชะงักงัน นับตั้งแต่กลางปี 2540 และได้ส่งสัญญาณ
การเริ่มฟื้นตัวในปี 2542 เป็นต้นมา โดยอัตราการขยายตัว GDP ของประเทศในปี 2543
เพิ่มขึ้นจากปี 2542 ประมาณร้อยละ 4 ได้ส่งผลให้การบริโภคเม็ดพลาสติก LDPE/EVA
ของประเทศในปี 2543 ไม่เปลี่ยนแปลงจากปี 2542 หรือประมาณ 186,000 ตันต่อปี
ซึ่งนับว่าปริมาณการบริโภคเม็ดพลาสติก LDPE/EVA ได้เริ่มปรับตัวดีขึ้น หลังจากที่ปี 2542
อัตราการเติบโตของปริมาณความต้องการลดลงร้อยละ 4

ในการนี้บริษัทในฐานะผู้ผลิต LDPE
ที่มีกำลังผลิตสูงสุดในประเทศได้ดำเนินกลยุทธ์การแข่งขันการตลาดเพื่อรักษาส่วนแบ่งตลาด
และสร้างความพึงพอใจให้แก่ลูกค้าอย่างต่อเนื่องดังต่อไปนี้

  - กลยุทธ์ด้านคุณภาพสินค้า

ในฐานะที่บริษัทเป็นผู้บุกเบิกการผลิต LDPE และ EVA ในประเทศไทย
บริษัทจึงมีความได้เปรียบในการพัฒนา และปรับปรุงคุณภาพผลิตภัณฑ์
เพื่อตอบสนองความต้องการของลูกค้าได้อย่างต่อเนื่อง และตรงความต้องการของลูกค้า
ทั้งนี้จากการที่บริษัทได้รับการรับรองระบบมาตรฐานคุณภาพ มอก.ISO 9002 สำหรับผลิตภัณฑ์ LDPE
และ EVA จึงทำให้บริษัทสามารถรักษาระบบคุณภาพเพื่อบริการลูกค้าได้อย่างสม่ำเสมออีกด้วย

- กลยุทธ์ด้านราคาสินค้า

จากการที่บริษัทเป็นผู้ผลิต LDPE ที่มีกำลังการผลิตสูงสุดในประเทศ
บริษัทจึงมีความได้เปรียบในด้านต้นทุนการผลิตที่เกิดจากการประหยัดต่อขนาด
ซึ่งส่งผลต่อความได้เปรียบในด้านการเสนอราคาขาย
ที่สามารถสนองตอบต่อความผันผวนทางด้านราคาของตลาดได้

  ลักษณะลูกค้า และ กลุ่มลูกค้าเป้าหมาย

ลูกค้าของบริษัทส่วนใหญ่ คือ บริษัทตัวแทนจำหน่าย (Agent)
ซึ่งมีความสัมพันธ์ในรูปของคู่ค้าทางธุรกิจระหว่างผู้ผลิตกับผู้จำหน่ายที่ต้องพึ่งพาอาศัยซึ่งกันและกันมาเป็นเวลานาน
จึงมีความสัมพันธ์ที่ดี และมีการติดต่อธุรกิจกันอย่างสม่ำเสมอ
นอกจากนี้บริษัทไม่มีการขายให้ลูกค้ารายใดเกินร้อยละ 30 ของยอดขายเป็นเวลา 3 ปีติดต่อกัน
และไม่มีข้อผูกพันว่าจะขายให้ลูกค้ารายใดเกินกว่าร้อยละ 30 ของยอดขายในอนาคต
ดังนั้นบริษัทจึงไม่มีความเสี่ยงในการพึ่งพาลูกค้ารายใดโดยเฉพาะ

การจำหน่ายและช่องทางการจำหน่าย แบ่งออกเป็น

1) การจำหน่ายในประเทศ

บริษัทให้บริการจำหน่าย และส่งมอบสินค้าถึงลูกค้าในประเทศ ผ่านทางตัวแทนการค้าในประเทศ 14
ราย ซึ่งบริษัทมีความสัมพันธ์เชิงธุรกิจที่ดี และยาวนาน เนื่องจากบริษัทเป็นผู้บุกเบิกการผลิต LDPE
และ EVA ในประเทศไทย
และบริษัทยังมีผลิตภัณฑ์ในกลุ่มบริษัทหลากหลายประเภทที่จะช่วยสนับสนุนการทำตลาดของตัวแทนการค้าของบริษัท
ทั้งนี้การจำหน่ายผ่านตัวแทนการค้าในประเทศของบริษัทดังกล่าว คิดเป็นร้อยละ 80
ของปริมาณการขายในประเทศทั้งหมด นอกเหนือจากการขายตรงถึงลูกค้าของบริษัท นอกจากนี้
บริษัทก็ไม่มีความเสี่ยงในการเรียกเก็บเงินจากลูกค้า
เนื่องจากตัวแทนการค้าจะมีหลักประกันการชำระเงินให้แก่บริษัท

2) การจำหน่ายส่งออก

บริษัทให้บริการจำหน่าย
และส่งมอบสินค้าถึงลูกค้าในต่างประเทศผ่านทางตัวแทนการค้าในต่างประเทศของบริษัท
ซึ่งบริษัทมีความสัมพันธ์เชิงธุรกิจที่ดีและยาวนาน
จากการที่บริษัทมีผลิตภัณฑ์เม็ดพลาสติกหลากหลายประเภทในกลุ่มบริษัท จึงช่วยสนับสนุนการทำตลาด
และการรักษาฐานลูกค้าของตัวแทนการค้าในต่างประเทศ
ประกอบกับบริษัทมีความสามารถในการบริหารต้นทุนการผลิต
และการรักษามาตรฐานระบบคุณภาพได้เทียบเท่ามาตรฐานสากล
จึงทำให้สินค้าของบริษัทสามารถแข่งขันในตลาดได้ โดยในปี 2543 บริษัทได้ส่งออกเม็ดพลาสติก
LDPE ไปจำหน่ายยังตลาดหลักในประเทศ ฮ่องกง, เวียดนาม, จีน, ฟิลิปปินส์ และไต้หวัน

ส่วนเม็ดพลาสติก EVA ส่งออกไปจำหน่ายยังตลาดหลักในประเทศ ฮ่องกง, อินเดีย, จีน,
เวียดนาม และปากีสถาน โดยการจำหน่ายเม็ดพลาสติก EVA ไปตลาดต่างประเทศของบริษัทนั้น
ปริมาณการขายในปี 2543 เพิ่มขึ้นจากปี 2542 ถึงร้อยละ 55
อันเนื่องมาจากผลิตภัณฑ์ของบริษัทได้รับการยอมรับจากตลาดทั้งในด้านคุณภาพและบริการ
โดยบริษัทมีสัดส่วนการจำหน่ายสินค้าในประเทศต่อการส่งออกร้อยละ 60 : 40

ภาวะอุตสาหกรรมและสภาพการแข่งขันในธุรกิจเม็ดพลาสติก LDPE/ EVA เป็นดังนี้

ในปี 2543 ปริมาณการจำหน่ายเม็ดพลาสติก LDPE/ EVA โดยรวมของบริษัท เพิ่มขึ้นจากปี 2542
ในอัตราร้อยละ 3 โดยเป็นผลจากปริมาณการขายส่งออกที่เพิ่มขึ้นในอัตราประมาณร้อยละ 14
ส่งผลให้บริษัทสามารถจำหน่ายสินค้าในปริมาณที่สอดคล้องต่อการเดินกำลังการผลิตของบริษัทอย่างเต็มที่
เมื่อเทียบกับคู่แข่งคือ บริษัทไทยโพลีเอธิลีน จำกัด ที่มีสายการผลิตเพียง 1
โรงงานและกำลังการผลิต 70,000 ตันต่อปี ทำให้บริษัทมีความได้เปรียบในการแข่งขัน
เนื่องจากสามารถผลิตผลิตภัณฑ์เพื่อตอบสนองความต้องการใช้งานของลูกค้าได้ครอบคลุมมากกว่า
ทั้งในงานฟิล์มที่เป็นประเภทถุงใช้ทั่วไป ถุงพิมพ์ลาย ถุงใส่เสื้อผ้า
และถุงที่ต้องการแบกรับน้ำหนักมาก เช่น ถุงอุตสาหกรรม ถุงน้ำแข็ง ตลอดจนงานฟิล์มหดรัด
งานฟิล์มกันกระแทก (Air bubble sheet) งานเคลือบฟิล์ม และถุงพลาสติกสาน
รวมถึงงานเคลือบโลหะ

ถึงแม้ว่าในปัจจุบันเม็ดพลาสติก LLDPE (Linear Low Density Polyethylene)
จะได้รับความนิยมในการนำมาผสมกับเม็ด LDPE สำหรับงานบางชนิด อาทิเช่น
งานถุงที่ต้องการรับน้ำหนักมาก หรือเพื่อลดต้นทุนจากการที่เม็ด LLDPE มีราคาถูกกว่า LDPE
อย่างไรก็ตาม บริษัทได้เน้นกลยุทธ์การรักษาส่วนแบ่งตลาด
จากการที่บริษัทมีความได้เปรียบในด้านสายการผลิตที่มีโรงผลิต 2 โรง จึงทำให้บริษัท
สามารถควบคุมความสูญเสียจากการผลิต และการผลิตเม็ดพลาสติกเกรดต่าง ๆ
ที่หลากหลายประเภท และสามารถครอบคลุมการใช้งานของลูกค้าที่เหนือกว่าคู่แข่ง ได้แก่ LDPE
ในงานเคลือบฟิล์ม (Lamination), งาน Shrink film, งาน Air bubble sheet
รวมถึงการพัฒนา LDPE เกรดพิเศษในงาน Wire & Cable ที่บริษัทเป็นผู้ผลิตรายเดียวในประเทศ
เช่นเดียวกับ EVA ซึ่งเป็น LDPE Copolymer ที่บริษัทผลิตได้รายเดียวในประเทศ

3.3 (ข) การผลิตเพื่อจำหน่ายเม็ดพลาสติก LDPE/ EVA

บริษัทมีโรงงานผลิตเม็ดพลาสติก LDPE จำนวน 2 โรงงาน ตั้งอยู่เลขที่ 299 หมู่ที่ 5
ตำบลเชิงเนิน อำเภอเมือง ถนนสุขุมวิท จังหวัดระยอง 21000 โทรศัพท์ (038) 611333,
613571-80 โทรสาร (038) 612813
นโยบายการผลิตแต่ละปีของบริษัทขึ้นอยู่กับการประมาณการยอดขายและตารางการซ่อมบำรุงเครื่องจักร

ช่วงระยะ 3 ปีที่ผ่านมา กำลังการผลิตรวม ปริมาณการผลิต
และอัตราการใช้กำลังการผลิตเม็ดพลาสติก LDPE เป็นดังนี้

  ----------------------------- ------------- ------------- -------------
  การผลิตรวม                     2541          2542          2543

  กำลังการผลิตเต็มที่ (ตัน)           158,000       158,000       158,000

  ปริมาณการผลิตจริง (ตัน)           153,737       150,655       145,708

  อัตราการใช้กำลังการผลิต (%)       97            95            92
  ----------------------------- ------------- ------------- -------------

การจัดหาวัตถุดิบหลักสำคัญที่ใช้ในการผลิตเม็ดพลาสติก LDPE และ EVA คือเอทธิลีน นั้น
บริษัทจัดซื้อจาก TPI ซึ่งเป็นผู้ถือหุ้นรายใหญ่ของบริษัท ส่วนวัตถุดิบอีกชนิดหนึ่งที่ใช้เฉพาะในการผลิต
EVA ได้แก่ Vinyl Acetate Monomer ซึ่งเป็นวัตถุดิบที่ต้องนำเข้าทั้งหมดจากประเทศสิงคโปร์
ไต้หวัน หรือ มาเลเซีย
ทั้งนี้โดยรวมแล้วบริษัทมั่นใจว่าจะไม่มีปัญหาการขาดแคลนวัตถุดิบที่ใช้ในการผลิต

  คุณภาพสิ่งแวดล้อมของโรงงานผลิตเม็ดพลาสติก LDPE/ EVA

ในการดำเนินธุรกิจผลิตเม็ดพลาสติก
บริษัทมีความตั้งใจมุ่งมั่นที่จะดำเนินการผลิตควบคู่ไปกับการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
โดยถือเป็นความรับผิดชอบสำคัญของบริษัทที่จะปรับปรุงการจัดการด้านสิ่งแวดล้อมและป้องกันมลภาวะให้มีประสิทธิภาพยิ่งขึ้น
โรงงานผลิตเม็ดพลาสติก LDPE/ EVA ของบริษัท ซึ่งตั้งอยู่ที่ในเขตประกอบการอุตสาหกรรมทีพีไอ
จังหวัดระยอง ได้รับการรับรองผลิตภัณฑ์ตามมาตรฐาน ISO 9002
จากสำนักงานมาตราฐานผลิตภัณฑ์อุตสาหกรรม กระทรวงอุตสาหกรรมหรือ TISI (Thai
Industrial Standards Institute) และกำลังอยู่ระหว่างดำเนินการเข้าสู่ระบบมาตรฐาน
ISO 18000 ของสถาบันรับรองมาตรฐาน ISO หรือ MASCI Management System
Certification Institute (Thailand) นอกจากนี้
บริษัทยังได้ตระหนักถึงความสำคัญของคุณภาพชีวิตและสิ่งแวดล้อมทั้งภายในโรงงานและชุมชนโดยรอบ
จึงมีการบริหารงานตามหลักการบริหารสิ่งแวดล้อม โดยเริ่มจากการใช้เชื้อเพลิง ได้แก่ น้ำมันเตา
ที่มีปริมาณซัลเฟอร์ ซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
และกระบวนการผลิตของโรงงานเป็นแบบระบบปิด (Close System) ที่ไม่ซับซ้อน
จึงมีของเสียหรือมลพิษต่าง ๆ จากกระบวนการผลิตน้อยมาก
มีการดำเนินการในด้านการประหยัดพลังงาน (Energy Conservation)
การลดปริมาณของเสียและการนำกลับมาใช้ใหม่ เป็นผลทำให้เพิ่มมูลค่าและลดผลกระทบสิ่งแวดล้อม

น้ำเสียจากกระบวนการผลิต ได้แก่ น้ำทิ้งจากระบบ Demineralization
และน้ำจากการล้างโรงงานและน้ำทิ้งจากกระบวนการผลิต จะถูกส่งไปบำบัดเบื้องต้นที่ระบบ
Pretreatment ก่อนส่งเข้าบ่อดักเม็ดพลาสติกและระบายไปยัง Receiving pond
เพื่อกักเก็บไว้ใช้ประโยชน์ อาทิ เช่น รดน้ำต้นไม้ พรมลานกองถ่านหิน
ทำความสะอาดพื้นและซ้อมดับเพลิงภายในเขตประกอบการอุตสาหกรรมทีพีไอ

โดยทั่วไปกระบวนการผลิต LDPE จะมี Wax และเศษพลาสติกจากกระบวนการผลิต ซึ่งในส่วนของ
Wax จะสามารถจำหน่ายหรือใช้เป็นเชื้อเพลิงที่หม้อไอน้ำ
สำหรับเศษพลาสติกจะจำหน่ายเป็นผลิตภัณฑ์นอกเกรด (Off spec product)

ในระยะเวลา 3 ปีที่ผ่านมา โครงการได้ปฏิบัติตามมาตรการป้องกันและลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อม
ตามที่ได้ระบุไว้ในรายงานการศึกษาผลกระทบสิ่งแวดล้อม (EIA)
อย่างเคร่งครัดทั้งทางด้านคุณภาพอากาศและคุณภาพน้ำ
โดยมีการตรวจวัดเป็นประจำและจัดทำรายงานผลทุก 6 เดือน
เสนอต่อสำนักงานนโยบายและแผนสิ่งแวดล้อม (สผ.) และกรมโรงงานอุตสาหกรรม (กรอ.)
สำนักงานสิ่งแวดล้อมภาคตะวันออกและสำนักงานอุตสาหกรรมจังหวัดระยอง
ซึ่งผลการตรวจวัดมีค่าอยู่ในเกณฑ์มาตรฐาน
อีกทั้งบริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด
รายละเอียดผลการตรวจวัดคุณภาพสิ่งแวดล้อมในปี 2543 ในการผลิตเม็ดพลาสติกของบริษัท
เป็นดังนี้

  คุณภาพน้ำหลังการบำบัด

+--------------+-----+-------+-------+-------+-------+------+-------+
| พารามิเตอร์    | pH  | Temp  | BOD   | COD   | SS    | TDS  | Oil & |
|              |     |       |       |       |       |      | G     |
| สถานีตรวจวัด   |     | (°C)  | (     | (     | (     | (m   | rease |
|              |     |       | mg/l) | mg/l) | mg/l) | g/l) |       |
|              |     |       |       |       |       |      | (     |
|              |     |       |       |       |       |      | mg/l) |
+--------------+-----+-------+-------+-------+-------+------+-------+
| ระบบบำบัด     | 5.8 | 27.80 | 1     | 22    | 10    | 20   | <     |
| น้ำเสียส่วนกลาง | 3 - | -     | .69 - | .00 - | .00 - | 0.00 | 1.00  |
| แห่งที่ 1       | 7   | 32.40 | 15.08 | 1     | 44.70 | -    | -1.20 |
|              | .97 |       |       | 13.80 |       | 2,79 |       |
|              |     |       |       |       |       | 2.00 |       |
+--------------+-----+-------+-------+-------+-------+------+-------+
| ค่ามาตรฐาน ¹⁾ | 5.5 | ไม่เกิน | ไม่เกิน | ไม่เกิน | ไม่เกิน | ไ    | ไม่เกิน |
|              | 0 - |       | 20.00 |       |       | ม่เกิน |  5.00 |
|              | 9   | 40.00 |       | 1     | 50.00 | 3,00 |       |
|              | .00 |       |       | 20.00 |       | 0.00 |       |
+--------------+-----+-------+-------+-------+-------+------+-------+

หมายเหตุ 1) ค่ามาตรฐานน้ำทิ้งอุตสาหกรรม กรมโรงงานอุตสาหกรรม กระทรวงอุตสาหกรรม

คุณภาพอากาศในบรรยากาศ

+----------------+-------------+------------+------------+------------+
| พารามิเตอร์      | SO₂ (μg/m³) | NO₂        | TSP        | C₂H₄ (ppm) |
|                |             | (μg/m³)    | (μg/m³)    |            |
| สถานที่          |             |            |            |            |
+----------------+-------------+------------+------------+------------+
| ภายใน LDPE     | 0.45 - 2.01 | -          | -          | < 0.10     |
+----------------+-------------+------------+------------+------------+
| วัดปลวกเกตุ      | 1.56 - 1.66 | 0.50 -     | 92.34 -    | < 0.10     |
|                |             | 0.88       | 223.49     |            |
+----------------+-------------+------------+------------+------------+
| รร.            | 0.24 - 1.94 | 0.07 -     | 200.09 -   | < 0.10     |
| โปลีเทคนิคระยอง  |             | 0.67       | 326.46     |            |
+----------------+-------------+------------+------------+------------+
| สถ             | 0.41 -      | 1.23 -     | 67.68 -    | < 0.10     |
| านีอนามัยหนองจอก | 69.06       | 1.27       | 112.75     |            |
+----------------+-------------+------------+------------+------------+
| ม. ระยองซิตี้ปาร์ค | 0.46 - 6.93 | 0.321 -    | 59.59 -    | < 0.10     |
|                |             | 0.99       | 170.32     |            |
+----------------+-------------+------------+------------+------------+
| ชุมชน           | 0.80 - 3.81 | 0.28 -     | 134.54     | -          |
| ร.ร.บ้านแลง     |             | 0.94       |            |            |
+----------------+-------------+------------+------------+------------+
| เทคโนโลยีทีพีไอ   | 0.43 -      | 0.01 -     | 36.20 -    | -          |
|                | 20.21       | 28.28      | 79.17      |            |
+----------------+-------------+------------+------------+------------+
| ค่ามาตรฐาน      | ไม่เกิน 300   | ไม่เกิน 320  | ไม่เกิน 330  | 2.3 ³⁾     |
|                | ²⁾          | ²⁾         | ²⁾         |            |
+----------------+-------------+------------+------------+------------+

  หมายเหตุ 2) ค่ามาตรฐานคุณภาพอากาศในบรรยากาศ กรมควบคุมมลพิษ กระทรวงวิทยาศาสตร์
  เทคโนโลยี และสิ่งแวดล้อม

  3) ค่ามาตรฐานต่างประเทศสำหรับเอททิลีน (C₂H₄) เฉลี่ย 24 ชั่วโมง

  - ไม่อยู่ในแผนการตรวจวัด

นอกจากนี้
บริษัทยังมีการเตรียมพร้อมด้านความปลอดภัยโดยมีโปรแกรมการฝึกซ้อมแผนฉุกเฉินและการประเมินภาวะแวดล้อมในการทำงานด้านอาชีวอนามัย
มีรถดับเพลิงและทีมดับเพลิงที่มีความพร้อม
และมีศูนย์ควบคุมภาวะฉุกเฉินที่มีข้อมูลและอุปกรณ์สื่อสารครบครันสามารถติดต่อประสานงานในการแก้ไขสถานการณ์ฉุกเฉินกับหน่วยงานทั้งภายในและภายนอกได้อย่างทันท่วงที
ตลอดจนมีการจัดทำกิจกรรมต่าง ๆ เพื่อพัฒนาคุณภาพชีวิตและสิ่งแวดล้อม
และทัศนคติที่ดีต่อชุมชนโดยรอบอย่างสม่ำเสมอ อาทิ เช่น การออกหน่วยแพทย์เคลื่อนที่
โครงการฟื้นฟูป่าชายเลน โครงการอะเมซิ่งแรลลี่รักษ์โลก
แผนงานเผยแพร่ความรู้ความเข้าใจเกี่ยวกับโรงกลั่นน้ำมัน
โครงการส่งเสริมการศึกษาเพื่อพัฒนาเยาวชนไทย โครงการทีพีไอรักษ์หาดระยอง
โครงการแต้มสีฟ้าให้ชายฝั่ง โครงการทีพีไอส่งเสริมคุณค่าเยาวชนไทย(รณรงค์ต้านยาเสพติด)
และโครงการเยาวชนรักษ์สิ่งแวดล้อม เป็นต้น

3. (ค) ธุรกิจคอนกรีตผสมเสร็จ

บริษัท ทีพีไอ คอนกรีต จำกัด “ทีพีไอ คอนกรีต” เป็นบริษัทย่อยที่สำคัญของบริษัท ทีพีไอ โพลีน
จำกัด (มหาชน) จัดตั้งขึ้นเมื่อวันที่ 15 มีนาคม 2534 ปัจจุบันมีเงินทุนจดทะเบียนทั้งสิ้น 840
ล้านบาท โดยบริษัท ทีพีไอ โพลีน จำกัด (มหาชน) ถือหุ้นร้อยละ 99.99 ทีพีไอ
คอนกรีตเป็นผู้ผลิตและจัดจำหน่ายคอนกรีตผสมเสร็จ โดยใช้ตรา “ทีพีไอ”

3.1 (ค) ลักษณะของผลิตภัณฑ์คอนกรีตผสมเสร็จ

คอนกรีตผสมเสร็จ (Ready Mixed Concrete) ถือเป็นผลิตภัณฑ์หลักในการก่อสร้างสิ่งปลูกสร้าง
สามารถแบ่งออกเป็น 8 กลุ่ม ดังนี้

1) คอนกรีตทั่วไป 5) คอนกรีต Mortar

2) คอนกรีตปั๊ม 6) คอนกรีต Pozzolan

3) คอนกรีตเข็มเจาะเล็ก 7) คอนกรีต แข็งตัวเร็ว

4) คอนกรีตเข็มเจาะใหญ่ 8) คอนกรีตสำหรับพื้นอัดแรง

นอกจากนี้ ทีพีไอ คอนกรีตยังจัดให้บริการปั๊มยิงคอนกรีตแก่ลูกค้าที่ต้องการเทคอนกรีตบนที่สูง เช่น
อาคารสูง ทางยกระดับ อีกด้วย โดยมีทั้งปั๊ม Boom และปั๊มลาก (Station)

3.2 (ค) การตลาดและภาวะการแข่งขันในธุรกิจคอนกรีตผสมเสร็จ

 ทีพีไอ คอนกรีตมีนโยบายด้านการตลาดโดยใช้กลยุทธ์การแข่งขัน ได้แก่

  - กลยุทธ์ด้านราคา

ในตลาดคอนกรีตผสมเสร็จ ผู้ผลิตรายใหญ่จะเป็นผู้กำหนดราคามาตราฐาน (Standard Price
List) เท่ากัน แต่จะเสนอส่วนลดต่างกัน ขึ้นอยู่กับความสามารถและชื่อเสียงของแต่ละบริษัท โดย
ทีพีไอ คอนกรีตมีนโยบายเสนอราคาถูกกว่าคู่แข่งขันที่เป็นผู้นำตลาดเล็กน้อย

- กลยุทธ์ด้านคุณภาพของผลิตภัณฑ์ การบริการและการจัดส่ง

ทีพีไอ คอนกรีตให้ความสำคัญในด้านคุณภาพของผลิตภัณฑ์เป็นอย่างมาก โดยหน่วยผลิตทุกหน่วย
จะถูกควบคุมการผลิตทุกขั้นตอนด้วยระบบคอมพิวเตอร์ เพื่อให้ได้ผลิตภัณฑ์ที่มีคุณภาพสูงได้มาตรฐาน
และยังใช้ระบบคอมพิวเตอร์ช่วยในการวางแผนการจัดส่งคอนกรีต
โดยลูกค้าสามารถป้อนคำสั่งซื้อเข้าศูนย์กลางคอมพิวเตอร์ของบริษัท
และถ่ายทอดจากศูนย์รับงานจัดส่งไปยังหน่วยผลิตที่ใกล้ตำแหน่งโครงการของลูกค้ามากที่สุด
เพื่อให้การจัดส่งสินค้าถึงโครงการของลูกค้าได้อย่างรวดเร็วและตรงเวลา นอกจากนี้ ทีพีไอ
คอนกรีตยังได้จัดรถขนส่งจำนวนกว่า 300 คัน ไว้คอยบริการลูกค้า
โดยจัดให้มีระบบการติดต่อระหว่างศูนย์รับงานจัดส่ง กับ รถขนส่ง
และหน่วยงานของลูกค้าได้ตลอดเวลา

ปัจจุบัน ทีพีไอ คอนกรีต เปิดหน่วยผลิตทำการอยู่ 29 แห่ง
มีที่ตั้งกระจายอยู่ตามถนนเส้นหลักทุกแห่งในกรุงเทพฯ ปริมณฑลและต่างจังหวัด
โดยเลือกเฟ้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์มากที่สุด
เพื่อให้สามารถจัดส่งสินค้าถึงลูกค้าได้อย่างรวดเร็ว
และในกรณีที่หน่วยผลิตใดเกิดขัดข้องไม่สามารถผลิตหรือจัดส่งคอนกรีตได้
หน่วยผลิตอื่นก็สามารถดำเนินการแทนได้ทันที

นอกจากนี้ ทีพีไอ คอนกรีต ได้นำมาตรฐานระบบการบริหารงานคุณภาพมาตรฐานสากลมาใช้ ปัจจุบัน
ทีพีไอ คอนกรีตได้รับใบรับรอง ISO 9002 (1994) ใน Scope ของ Manufacturer of
Ready Mixed Concrete ที่หน่วยผลิตสุวินทวงศ์ จากสถาบัน Bureau Veritas Quality
International (BVQI) ซึ่งเป็นสถาบันตรวจสอบระบบคุณภาพ ISO 9002
ที่ได้รับการรับรองทั่วโลก รวมทั้งได้รับใบรับรองคุณภาพ มอก./ISO 9002 ด้านการผลิต การติดตั้ง
และการบริการที่หน่วยผลิตรังสิตคลองหลวง จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม และได้รับใบรับรองคุณภาพ ISO 14001 ที่หน่วยผลิตพุทธมณฑลสาย 5
ซึ่งเป็นมาตรฐานในการจัดการธุรกิจ ที่มีผลกระทบต่อสิ่งแวดล้อม

ลักษณะของลูกค้าและกลุ่มลูกค้าเป้าหมาย ในธุรกิจคอนกรีตผสมเสร็จ แบ่งออกเป็น 3 กลุ่มใหญ่
ได้ดังนี้

1) ตัวแทนจำหน่าย

2) ผู้รับเหมาก่อสร้าง

3) เจ้าของโครงการ

ทั้งนี้ลูกค้ารายใหญ่จะมีการติดต่อกับ ทีพีไอ คอนกรีตมานานหลายปี มียอดการซื้อต่อเนื่องตลอดมา และมีความสัมพันธ์ที่ดีต่อกัน

การจำหน่ายและช่องทางการจำหน่าย ในธุรกิจคอนกรีตผสมเสร็จ ทีพีไอ คอนกรีต
จะจำหน่ายคอนกรีตผสมเสร็จออกสู่ตลาด 2 วิธี คือ

1) ผ่านตัวแทนจำหน่าย ซึ่งในปี 2543 มีอยู่ประมาณ 132 ราย คิดเป็นสัดส่วนร้อยละ 69
ของยอดขาย

2) ขายตรงให้กับเจ้าของโครงการขนาดใหญ่ และผู้รับเหมาก่อสร้าง คิดเป็นสัดส่วนร้อยละ 31
ของยอดขาย

ทั้งนี้ในระยะ 3 ปี ที่ผ่านมา ทีพีไอ คอนกรีต ไม่มีการจำหน่ายให้ลูกค้ารายหนึ่งรายใดเกินร้อยละ
30 ของยอดขาย

  ภาวะอุตสาหกรรมและสภาพการแข่งขันในธุรกิจในธุรกิจคอนกรีตผสมเสร็จ เป็นดังนี้

เนื่องจากภาวะเศรษฐกิจในประเทศตลอดจนภาคธุรกิจก่อสร้างและอสังหาริมทรัพย์
ที่ชะลอตัวมาตั้งแต่ปี 2540 ส่งผลต่อความต้องการใช้คอนกรีตผสมเสร็จลดลงอย่างต่อเนื่องตั้งแต่ปี
2540 เป็นต้นมา สำหรับปี 2543 ความต้องการอยู่ในระดับทรงตัว เมื่อเทียบกับปี 2542
โดยความต้องการคอนกรีตผสมเสร็จส่วนใหญ่อยู่ในโครงการก่อสร้างภาครัฐบาลที่เป็นโครงการก่อสร้างที่ต่อเนื่อง
ในส่วนของภาคเอกชนนั้นความต้องการคอนกรีตผสมเสร็จยังไม่กระเตื้องขึ้นมากนัก
โดยโครงการก่อสร้างใหม่ ๆ จะมีน้อย

แนวโน้มในอนาคตของธุรกิจคอนกรีตผสมเสร็จยังขึ้นอยู่กับภาวะเศรษฐกิจของประเทศ
การที่ภาวะเศรษฐกิจยังไม่กระเตื้องขึ้น ทำให้ผู้ผลิตคอนกรีตผสมเสร็จต้องมีการแข่งขันกันรุนแรง
เพื่อรักษายอดขายของตัวเองไว้
ดังนั้นผู้ผลิตที่จะสามารถแข่งขันได้จึงต้องเป็นบริษัทที่มีมาตรฐานในการดำเนินงานสูง
โดยเฉพาะด้านการผลิตและการบริการ ซึ่งบริษัทมีความพร้อมในการสร้างมาตรฐานดังกล่าว
ด้วยบุคลากรของบริษัทที่มีความรู้ความสามารถ และได้รับการพัฒนาอยู่เสมอ

คู่แข่งขันที่สำคัญมีจำนวน 5 ราย ประกอบด้วย บริษัทผลิตภัณฑ์และวัตถุก่อสร้าง จำกัด (CPAC),
บริษัท นครหลวงคอนกรีต จำกัด, บริษัท น่ำเฮงคอนกรีต จำกัด, บริษัท ชลประทานคอนกรีต จำกัด
และ บริษัท เรดดี้มิกซ์ไพโอเนียร์ คอนกรีต จำกัด
นอกจากนั้นเป็นผู้ผลิตรายย่อยที่มีเฉพาะในบางพื้นที่

3.3 (ค) การผลิตเพื่อจำหน่ายคอนกรีตผสมเสร็จ

ณ 31 ธันวาคม 2543 ทีพีไอ คอนกรีต มีหน่วยผลิตคอนกรีตผสมเสร็จรวม 29 หน่วย
ตั้งอยู่ในเขตกรุงเทพมหานครรวมทั้งปริมณฑล จำนวน 24 หน่วย และอยู่ในต่างจังหวัด จำนวน 5
หน่วย ได้แก่ จังหวัดระยอง 3 หน่วย จังหวัดราชบุรี 1 หน่วย และจังหวัดอุดรธานี 1 หน่วย

นโยบายการผลิตแต่ละขึ้นอยู่กับการประมาณการยอดขายและตารางการซ่อมบำรุงเครื่องจักร

ในระยะ 3 ปีที่ผ่านมา กำลังการผลิต ปริมาณการผลิต อัตราการใช้กำลังการผลิต ทีพีไอ
คอนกรีตสามารถผลิตคอนกรีตผสมเสร็จ ได้ดังนี้

  ----------------------------- -------------- ------------- -------------
  การผลิตรวม                     2541           2542          2543

  จำนวนหน่วยผลิต (หน่วย)           35             30            29

  กำลังการผลิตเต็มที่ (ลบ.ม)         4,473,000      3,834000      3,654,000

  ปริมาณการผลิตจริง (ลบ.ม)         1,391,138      1,194,362     1,232,247

  อัตราการใช้กำลังการผลิต (%)       31             31            34
  ----------------------------- -------------- ------------- -------------

การจัดหาวัตถุดิบสำคัญที่ใช้ในการผลิตคอนกรีตผสมเสร็จของบริษัทแบ่งออกเป็น

5 ประเภท โดยเป็นวัตถุดิบที่ซื้อภายในประเทศทั้งหมดดังนี้

  ---------------- ------------------------------------------------------
  วัตถุดิบ            ผู้จำหน่วย

  1. ปูนซีเมนต์       บริษัท ทีพีไอ โพลีน จำกัด (มหาชน)

  2. หิน            บริษัท ทีพีไอ โพลีน จำกัด (มหาชน) และโรงโม่จำนวน 6 ราย

  3. ทราย          จากผู้รับเหมาท่าทราย จ. กาญจนบุรี และ จ.อ่างทอง จำนวน 20 ราย

  4. น้ำ            การประปา

  5. น้ำยาเคมี       จากผู้จำหน่ายในประเทศ 2 ราย
  ---------------- ------------------------------------------------------

ทั้งนี้บริษัท ทีพีไอ โพลีน จำกัด (มหาชน) ในฐานะผู้ถือหุ้นรายใหญ่ของ ทีพีไอ คอนกรีต (ร้อยละ
99.99) และยังเป็นผู้จำหน่ายปูนซีเมนต์ ซึ่งเป็นวัตถุดิบที่มีมูลค่ามากกว่าร้อยละ 10
ของยอดซื้อรวมให้แก่ ทีพีไอ คอนกรีต มาตั้งแต่เริ่มต้นผลิตคอนกรีตผสมเสร็จ ดังนั้น ทีพีไอ คอนกรีต
จึงเชื่อมั่นว่าจะไม่มีปัญหาการขาดแคลนปูนซีเมนต์อย่างแน่นอน ส่วนหินนั้น บริษัท ทีพีไอ โพลีน จำกัด
(มหาชน) ได้รับอนุญาตจากกรมทรัพยากรธรณี
ให้สามารถนำหินปูนที่มีคุณภาพต่ำและไม่สามารถนำมาผลิตปูนซีเมนต์ได้
สามารถนำมาเป็นวัตถุดิบเพื่อการผลิตคอนกรีตผสมเสร็จของ ทีพีไอ คอนกรีต ได้

เนื่องจาก ทีพีไอ คอนกรีต ใช้เครื่องจักรอันทันสมัยจากสาธารณรัฐเยอรมันนี ซึ่งมีประสิทธิภาพสูง
ทีพีไอ คอนกรีต จึงมีความเชื่อมั่นว่าเทคโนโลยีที่ใช้ในปัจจุบันยังทันสมัยและใช้งานได้อีกยาวนาน
นอกจากนี้เครื่องจักรดังกล่าวและบุคลากรยังมีเพียงพอต่อการผลิต
ประกอบกับเครื่องจักรที่ใช้ปัจจุบันมีประสิทธิภาพดีอยู่แล้ว เมื่อเทียบกับคู่แข่งขัน
จึงไม่มีความจำเป็นต้องปรับเปลี่ยนเครื่องจักรใหม่

ผลกระทบต่อสิ่งแวดล้อม ในการผลิตคอนกรีตผสมเสร็จ ทีพีไอ คอนกรีต
ได้จัดเตรียมมาตรการป้องกันผลกระทบทางสิ่งแวดล้อม ดังนี้

- ป้องกันปัญหามลภาวะทางอากาศ ฝุ่นละออง โดยติดตั้งเครื่องกรองฝุ่น แผงป้องกันฝุ่น
และหัวฉีดน้ำบนแผงหินทราย เพื่อลดการฟุ้งกระจายของฝุ่นละออง

- ป้องกันเสียงขณะเครื่องจักรทำงาน หรือขนถ่ายวัตถุดิบ
โดยติดตั้งอาคารครอบเครื่องกวนผสมและใช้ปั๊มไฟฟ้าในการเป่าปูนเข้าเก็บในไซโล
และมีตารางซ่อมบำรุงเครื่องจักรอย่างสม่ำเสมอ

- ป้องกันปัญหามลภาวะทางน้ำและกากของเสีย โดยจัดสร้างบ่อคายคอนกรีต บ่อตก-ตะกอน
และบ่อน้ำใสสำหรับรองรับน้ำจากการล้างเศษคอนกรีต

หน่วยงานที่ควบคุมดูแลผลกระทบทางสิ่งแวดล้อมคือ กรมโรงงาน กระทรวงอุตสาหกรรม
โดยในระยะ 3 ปีที่ผ่านมา ทีพีไอ คอนกรีต
ได้ดำเนินการควบคุมดูแลหน่วยผลิตคอนกรีตผสมเสร็จไม่ให้เกิดผลกระทบต่อสิ่งแวดล้อมต่าง ๆ
ซึ่งทำให้ไม่เคยมีข้อพิพาท หรือถูกฟ้องร้องเกี่ยวกับสิ่งแวดล้อม
และด้วยการจัดการด้านสิ่งแวดล้อมที่ได้มาตรฐาน ทำให้หน่วยผลิตคอนกรีตผสมเสร็จของ ทีพีไอ
คอนกรีต ที่ถนนพุทธมณฑลสาย 5 ได้ใบรับรองคุณภาพ ISO 14001 จากสถาบัน Bureau Veritas
Quality International